《杂诗三首 其一》
魏晋·张翰

暮春和气应，白日照园林。青条若总翠，黄华如散金。

嘉卉亮有观，顾此难久耽。延颈无良涂，顿足托幽深。

荣与壮俱去，贱与老相寻。观乐不照颜，惨怆发讴吟。

讴吟何嗟及，古人可慰心。

作者简介：张翰，西晋文学家，字季鹰，父亲是三国孙吴的大鸿胪张俨。吴郡吴县（今苏州）人。生卒年不详，葬于芦墟二十九都南役圩。张翰性格放纵不拘，时人比之为阮籍，号“江东步兵”。齐王执政，辟为大司马东曹掾，见祸乱方兴，以秋风起思吴中菰菜、莼羹、鲈鱼为由辞官而归。